भारत सरीखे देशों में करीब ३४० से ३५० लाख व्यक्ति इस व्याधि का शिकार हैं, जो एक विश्व रिकार्ड है। १७% नगरवासी एवं २.५% ग्रामवासी इस बीमारी से पीड़ित हैं। इस रोग का सबसे बड़ा कुप्रभाव है ‘डैबेटिक फुट’ जिसके चलते पैरों में घाव हो जाता है तथा पैर काटना तक पड़ सकता है। डॉ. राम कान्त जो किंग जॉर्ज मेडिकल कॉलेज में डैबेटिक फ़ुट विभाग के अध्यक्ष हैं, उनके अनुसार प्रतिवर्ष लगभग ५०,००० व्यक्तियों को यह त्रासदी झेलनी पड़ती है, जबकि उनमें से ७५% अपना पैर खोने से बच सकते हैं यदि समय रहते इस रोग का निदान एवं उपचार हो जाए।